CELEX: 62006CA0066
Language: lt
Date: 2008-11-20 00:00:00
Title: Byla C-66/06 2008 m. lapkričio 20 d. Teisingumo Teismo (antroji kolegija) sprendimas byloje Europos Bendrijų Komisija prieš Airiją (Valstybės įsipareigojimų neįvykdymas — Direktyva 85/337/EEB — Projektų poveikio aplinkai vertinimas — Neatlikus vertinimo suteikiami leidimai)

10.1.2009   
            
            
               LT
            
            
               Europos Sąjungos oficialusis leidinys
            
            
               C 6/2
            
         2008 m. lapkričio 20 d. Teisingumo Teismo (antroji kolegija) sprendimas byloje Europos Bendrijų Komisija prieš Airiją
   
   (Byla C-66/06) (1)
   
   (Valstybės įsipareigojimų neįvykdymas - Direktyva 85/337/EEB - Projektų poveikio aplinkai vertinimas - Neatlikus vertinimo suteikiami leidimai)
   (2009/C 6/02)
   Proceso kalba: anglų
   Šalys
   
      Ieškovė: Europos Bendrijų Komisija, atstovaujama F. Simonetti, X. Lewis, advokato F. Louis, solisitoriaus C. O'Daly
   
      Atsakovė: Airija, atstovaujama D. O'Hagan, J. Connolly ir G. Simons
   
      Atsakovės pusėje į bylą įstojusi šalis: Lenkijos Respublika, atstovaujama E. Ośniecka-Tamecka
   Dalykas
   Valstybės įsipareigojimų neįvykdymas — 1985 m. birželio 27 d. Tarybos direktyvos 85/337/EEB dėl tam tikrų valstybės ir privačių projektų poveikio aplinkai vertinimo (OL L 175, p. 40), iš dalies pakeistos 1997 m. kovo 3 d. Direktyva 97/11/EB (OL L 73, p. 5), 2 straipsnio 1 dalies ir 4 straipsnio 2, 3 ir 4 dalių pažeidimas — Neatlikus vertinimo suteikiami leidimai
   Rezoliucinė dalis
   
               1.
            
            
               Pripažinti, kad pagal 1985 m. birželio 27 d. Tarybos direktyvos 85/337 dėl tam tikrų valstybės ir privačių projektų poveikio aplinkai vertinimo, iš dalies pakeistos 1997 m. kovo 3 d. Direktyva 97/11/EB, 2 straipsnio 1 dalį ir 4 straipsnio 2, 3 ir 4 dalis nesiėmusi visų reikalingų priemonių, kad prieš suteikiant leidimą reikšmingą poveikį aplinkai galintiems daryti šios direktyvos II priedo 1 punkto a, b, c ir f papunkčiuose nurodytų rūšių projektams būtų taikomi sutikimo dėl planuojamos veiklos ir jų poveikio įvertinimo pagal šios direktyvos 5–10 straipsnius reikalavimai, Airija neįvykdė įsipareigojimų pagal šią direktyvą.
            
         
               2.
            
            
               Priteisti iš Airijos Europos Bendrijų Komisijos patirtas bylinėjimosi išlaidas.
            
         
               3.
            
            
               Nurodyti Lenkijos Respublikai pačiai padengti savo patirtas bylinėjimosi išlaidas.
            
         
      (1)  OL C 108, 2006 5 6.